OpenLLM-France/wikimedia huggingface dataset:
# Marta Prat i Calmet

Marta Prat i Calmet (Terrassa, 24 de juliol del 1981) és una jugadora d'hoquei sobre herba catalana que solia jugar en la posició de davantera. Participà en els Jocs olímpics d'Atenes 2004.
S’inicià al Club Deportiu Terrassa, on jugà fins a l'any 2006. La temporada 2006-07 jugà al Klein Zwitzerland de la Lliga neerlandesa. L'any següent tornà al CD Terrassa fins que en la temporada 2012 marxà al Reial Club de Polo de Barcelona. Ha guanyat cinc Campionats de Catalunya (2001, 2002, 2005, 2008, 2010), quatre Lligues espanyoles (2000, 2001, 2002, 2005) i tres Copes de la Reina (1999, 2000, 2001). Internacional amb la selecció espanyola d'hoquei sobre herba, competí Jocs olímpics d'Atenes 2004 i l'any següent rebé la Medalla de la Ciutat de Terrassa al Mèrit Esportiu per la seva participació.

## Palmarès

* 4 Lligues espanyoles d'hoquei sobre herba: 1999-00, 2000-01, 2001-02, 2004-05
* 3 Copes espanyoles d'hoquei sobre herba: 1998, 2000, 2001
* 8 Campionats de Catalunya d'hoquei sobre herba: 1997-98, 1998-99, 1999-00, 2000-01, 2001-02, 2004-05, 2007-08, 2009-10

## Referències

* 1 2 «Marta Prat Calmet». Enciclopèdia de l'esport català. [Consulta: 15 abril 2020].
* ↑ «Marta Prat jugará en el RC Polo la próxima temporada» (en castellà). RFEH, 15-06-2011. [Consulta: 15 abril 2020].
* ↑ «Medalla a l'esperit esportiu (1992-)». Ajuntament de Terrassa. [Consulta: 28 abril 2022].

## Enllaços externs

* Fitxa de Marta Prat i Calmet - FIH (anglès)
# Mascaraque

Mascaraque és un municipi de la província de Toledo a la comunitat autònoma de Castella-La Manxa. Limita amb La Guardia al nord, Villamuelas al nord-est, Mora al sud i sud-est, Orgaz al sud-oest i Villaminaya i Almonacid de Toledo a l'oest,

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Daniel González Díaz | UCD | 19/04/1979 |
| 1983 - 1987 | Martín García Díaz | PSOE | 28/05/1983 |
| 1987 - 1991 | Jose Antonio Vega Escalona | Independent | 30/06/1987 |
| 1991 - 1995 | Jose Antonio Vega Escalona | PSOE | 15/06/1991 |
| 1995 - 1999 | Emilio Moreno Álvarez | IU | 17/06/1995 |
| 1999 - 2003 | Enrique Ovilo Muñoz | PSOE | 03/07/1999 |
| 2003 - 2007 | María Pilar Enguita Parra | PSOE | 14/06/2003 |
| 2007 - 2011 | Vicenta Agustín Sánchez | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Mastacembelus favus

Mastacembelus favus és una espècie de peix pertanyent a la família dels mastacembèlids.

## Descripció

* Fa 70 cm de llargària màxima.
* 33-37 espines i 73-85 radis tous a l'aleta dorsal.
* 71-87 radis tous a l'aleta anal.
* Nombre de vèrtebres: 86-92.

## Alimentació

Menja activament durant la nit larves d'insectes bentònics, cucs i matèria vegetal.

## Hàbitat

És un peix d'aigua dolça, demersal i de clima tropical que viu en fons de grava.

## Distribució geogràfica

Es troba a Àsia: Tailàndia i la península de Malaca.

## Costums

S'enterra durant el dia.

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ uBio (anglès)
* ↑ Hora, S. L., 1924. Zoological results of a tour in the Far East. Fish of the Talé Sap, Peninsular Siam. Parts I, II. Memoirs of the Asiatic Society of Bengal v. 6 (pt 9): 461-501.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Laos. 161 p.
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Lim, P., S. Lek, S.T. Touch, S.-O. Mao i B. Chhouk, 1999. Diversity and spatial distribution of freshwater fish in Great Lake and Tonle Sap River (Cambodia, Southeast Asia). Aquat. Living Resour. 12(6):379-386.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Roberts, T.R., 1986. Systematic review of the Mastacembelidae or spiny eels of Burma and Thailand, with description of two new species of Macrognathus. Jap. J. Ichthyol. 33(2):95-109.
* ↑ Taki, Y., 1974. Fishes of the Lao Mekong Basin. United States Agency for International Development Mission to Laos Agriculture Division. 232 p.
* ↑ Vidthayanon, C., J. Karnasuta i J. Nabhitabhata, 1997. Diversity of freshwater fishes in Thailand. Office of Environmental Policy and Planning, Bangkok. 102 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Martha Annie Whiteley

Martha Annie Whiteley (11 de novembre de 1866 – 24 de maig de 1956) va ser una farmacèutica anglesa i matemàtica i una de les inventores del Gas Mostassa, que li va ferir en un braç mentre feia proves. El Gas mostassa va ser utilitzat extensament durant la Primera Guerra Mundial. D'altra banda, va ser una de les defensores del rol de la dona en el sector de la química. És identificada com una de les 175 cares de la química segons la Royal Society of Chemistry britànica.

## Referències

* ↑ «Dr. Martha Whiteley». [London, England], 26-05-1956, p. 10 [Consulta: 5 agost 2014].
* ↑ . World Scientific. ISBN 9781786342645.
# Mary Livermore

Mary Ashton Rice Livermore (Boston, 19 de desembre de 1820 - Melrose, 23 de maig de 1905), més coneguda com a Mary Ashton Rice o Mary Livermore, fou una infermera, periodista, sufragista i reformista nord-americana que va veure el vot de les dones com a part integrant de la millora de molts mals i injustícies socials.
Quan va esclatar la Guerra Civil Americana, es va unir a la Comissió Sanitària dels Estats Units, amb seu a Chicago, realitzant gran quantitat de tasques de tota mena: organitzant societats auxiliars, visitant hospitals i llocs militars, contribuint amb la premsa, responent correspondència, i altres coses relacionades amb el treball realitzat per aquesta institució. Va ser una de les primeres dones que va ajudar a organitzar una gran fira en 1863, a Chicago, on es van recaptar gairebé 100.000 dòlars i va obtenir l'esborrany original de la Proclamació d'Emancipació del president Lincoln, que es va vendre per 3.000 dòlars.
Quan la guerra va acabar, va fundar un periòdic anomenat The Agitator, que després es va fusionar amb el Woman's Journal. D'aquest, va ser editora durant dos anys i col·laboradora freqüent a partir de llavors. En el circuit de conferències, va tenir una carrera notable, parlant principalment en nom del sufragi femení i els moviments de temprança, un moviment social als Estats Units del segle xix contra el consum de begudes alcohòliques. Durant molts anys, va viatjar 40.000 km anualment, parlant cinc nits cada setmana durant cinc mesos de l'any.

## Primers anys i educació

Mary Ashton Rice va néixer a Boston, Massachusetts el 19 de desembre de 1821, filla de Timothy Rice i Zebiah Vose (de soltera, Ashton) Rice. Era descendent directa d'Edmund Rice, un antic immigrant purità en la colònia de la badia de Massachusetts. Livermore procedia d'una família militar: el seu pare va lluitar en la Guerra de 1812 i la seva mare era descendent del capità Nathaniel Ashton de Londres. Destacava la seva gran intel·ligència, graduant-se de les escoles públiques de Boston als 14 anys. Degut a la l'absència d'opcions públiques d'educació secundària o universitat per a dones en aquesta època, va assistir a l'escola en un seminari exclusivament femení a Charlestown, Massachusetts, i va llegir la Bíblia completa cada any fins a l'edat de 23 anys.

## Referències

* ↑ «Mary Ashton Rice Livermore | American activist» (en anglès). Encyclopedia Britannica.
* ↑ «Mary Livermore» (en anglès). Biography. Arxivat de l'original el 2018-02-10. [Consulta: 9 febrer 2018].
* ↑ Edmund Rice (1638) Association, 2010. Descendants of Edmund Rice: The First Nine Generations. (CD-ROM)
* 1 2 Perry, Marilyn Elizabeth. «Livermore, Mary (1820-1905), reformer, writer, and suffrage leader» (en anglès). DOI: 10.1093/anb/9780198606697.001.0001/anb-9780198606697-e-1500415. [Consulta: 19 desembre 2020].
* ↑ Our Army Nurses: Stories from Women in the Civil War. Roseville: Edinborough, p. 165. ISBN 9781889020044.
# Matthew Daddario

Matthew Daddario (1 d'octubre del 1987) és un actor americà conegut per la seva actuació a Delivery Man i When the Game Stands Tall. Actualment fa el paper d'Alec Lightwood a la serie de Freeform Shadowhunters.
Daddario va néixer a Nova York, fill de Christina, advocada, i Richard Daddario, fiscal. És el germà petit d'Alexandra Daddario, coneguda pel seu paper a la sèrie de pel·lícules Percy Jackson. Tenen una germana petita, Catharine Daddario.
Va créixer a Nova York, va anar a The Collegiate School abans d'anar a la Universitat d'Indiana a Bloomington. Es va graduar l'any 2010, després va començar a estudia actuació i a anar a audicions.
El seu avi per part de pare era Emilio Q. Daddario, representant democràtic al United States House of Representatives al l'estat de Connecticut de 1959 a 1971. És d'ascendència italiana, irlandesa, hongaresa i anglesa.

## Filmografia

| Any | Títol | Personatge | Format |
| 2012 | The Debut | Peter Hamble | Cinema |
| 2013 | Breathe In | Aaron | Cinema |
| 2013 | 36 Saints | Sebastian | Cinema |
| 2013 | Delivery Man | Channing | Cinema |
| 2014 | Growing Up and Other Lies | Peter | Cinema |
| 2014 | When the Game Stands Tall | Danny Ladouceur | Cinema |
| 2015 | Naomi and Ely's No Kiss List | Gabriel | Cinema |
| 2016 | Shadowhunters | Alec Lightwood | Televisió |
| 2016 | Cabin Fever | Jeff | Cinema |

## Referències

* ↑ «How to Date Me» (Video featurette). GQ, 01-12-2014. Arxivat 21 de juliol 2015 a Wayback Machine. «Còpia arxivada». Arxivat de l'original el 2015-07-21. [Consulta: 12 febrer 2016].
* ↑ «Alex Daddario Brasil». Arxivat de l'original el 2016-02-21. [Consulta: 12 febrer 2016].
* ↑ http://www.36saintsthefilm.com/images/36SaintsProductionNotes.pdf Arxivat 2015-08-05 a Wayback Machine.
* ↑ «Emilio Daddario, Connecticut Congressman, Dies at 91». The New York Times, 07-07-2010.
* ↑ «Daddario, Emilio Quincy (1918-2010)».
* ↑ «Woman Of The Week: Alexandra Daddario». The Gentlemans Journal. Arxivat de l'original el 2016-02-21. [Consulta: 12 febrer 2016].
* ↑ «Shadowhunters cast: Matthew Daddario» (en anglès). Freeform. Arxivat de l'original el 2017-01-04. [Consulta: 24 juny 2016].
# Matt Butcher

Matthew David Butcher (14 de maig de 1997) és un futbolista professional anglès que juga com a centrecampista per l'AFC Bournemouth de la Premier League.
# Maylandia mossambica

Maylandia mossambica és una espècie de peix de la família dels cíclids i de l'ordre dels perciformes.

## Etimologia

Maylandia fa referència a l'ictiòleg alemany Hans J. Mayland i mossambica al país d'on és autòcton.

## Descripció

Fa 8 cm de llargària màxima. Cap moderadament inclinat i amb premolars a la filera exterior de les mandíbules. Es diferencia de Maylandia aurora per tindre més franges verticals a sota de l'aleta dorsal (7-9 vs. 6) i de Maylandia xanthos per posseir una mandíbula inferior més curta. La femella té 7-8 bandes a sota de la dorsal en oposició a les 6 de la femella de M. aurora.

## Hàbitat i distribució geogràfica

És un peix d'aigua dolça, bentopelàgic i de clima tropical (13°S-14°S, 34°E-35°E), el qual viu a l'Àfrica oriental: el llac Malawi (Moçambic).

## Observacions

És inofensiu per als humans.

## Referències

* ↑ Meyer, M. K., i W. Foerster, 1984. Un nouveau Pseudotropheus du lac Malawi avec des remarques sur le complexe Pseudotropheus-Melanochromis (Pisces, Perciformes, Cichlidae). Revue Française d'Aquariologie et d'Herpetologie 10:107-112.
* ↑ ITIS (anglès)
* 1 2 3 Ciccotto, P. J., Konings, A. & Stauffer, J. R. Jr., 2011. Descriptions of five new species in the genus Metriaclima (Teleostei: Cichlidae) from Lake Malawi, Africa. Zootaxa, 2738: 1–25.
* 1 2 3 Catalogue of Life (anglès)
* ↑ Romero, P., 2002. An etymological dictionary of taxonomy. Madrid (Espanya).
* 1 2 3 FishBase (anglès)
* ↑ Checklist of the Cichlid Fishes of Lake Malawi (Lake Nyasa/Niassa) by Michael K. Oliver, Ph.D. Arxivat 2012-11-14 a Wayback Machine. (anglès)

## Enllaços externs

* AQUATAB (txec)
* ION (anglès)
# Mayos de Xulilla

La fiesta de los Mayos és la principal festivitat de Xulilla, que rep el nom dels mayos, coples profanes cantades a mitjanit el primer dissabte de maig. Se celebra la joventut, participant jóvens de fins a 19 anys.
Tot i que a altres localitats de les Comarques de l'interior i fins i tot de l'Espanya continental es troben manifestacions culturals com esta, els mayos de Xulilla tenen característiques singulars que els fan particulars.
La festa, la més antiga de la localitat, es desenvolupa durant tot l'any, de Pasqua florida a Pasqua florida, sent el dia gran el primer dissabte de Maig. És aleshores quan es fan la majoria d'actes, com l'enramà, les grupes, l'entrada de la Murta, cucanyes, Torres humanes i el cant dels mayos.

## Referències

* 1 2 3 Sebastián-Faubel, 2007, p. 169.
* ↑ Sebastián-Faubel, 2007, p. 170.
* 1 2 Sebastián-Faubel, 2007, p. 176.

## Bibliografia

* Sebastián-Faubel, Vicent «Los mayos de Chulilla: una fiesta malaya en la Serranía del Turia.». Revista valenciana d'etnologia, 2, 2007, pàg. 169-196. Arxivat de l'original el 2016-10-09. ISSN: 1885-1533 [Consulta: 27 novembre 2017].
# Parsoji

Parsoji (o Parasoji) fou raja maratha de Nagpur de la família Bhonsle, fill i successor de Raghuji II.
Raghuji II va morir el 22 de març de 1816 i el va succeir el seu fill Parsoji que era paralitíc, cec i mentalment retardat. El seu pare havia intentat millorar les seves habilitats sense èxit. Baka Bai la madrastre del nou raja el va mantenir a palau i es va fer càrrec de l'administració amb ajut de Dharmaji Bhosle, Naroba Chitanis i Gajabadada-Gujar. Dharmaji era fill il·legítim de Raghuji i fou el guardià del tresor reial i cap de l'exèrcit (junt amb Siddik Ali Khan i Gajabadada). L'únic pretendent al poder era Appa Sahin Bhonsle, cosí sense dret legítim a la corona, però que tenia el suport de molts cortesans entre els quals Ramchandra Vagh i Manbhat, que tractaven de convèncer els partidaris de Parsoji; la facció d'aquest l'encapçalava la regent Baka Bai i Dharmaji. El resident Jenkins va donar secretament suport a Appa Sahib que es mostrava favorable a l'aliança subsidiària ambicionada pels britànics. Quan Siddik Ali Khan se'n va assabentar la seva lleialtat a Parsoji i Baka Bai va entrar en dubte i es va situar en posició de passar al partit triomfador. Appa Sahib va convocar a una reunió a Dharmaji l'11 d'abril de 1816 i inesperadament el va arrestar agafant possessió del poder efectiu i del tresor; llavors va fer coronar a Parsoji i es va celebrar un gran darbar en el que es va formalitzar el nomenament d'Appa Sahib com a regent. Jenkins hi va estar present.
El 5 de maig de 1816 Dharmaji fou assassinat i Appa Sahib es va lliurar així del seu principal adversari. Elr egent va entrar a l'aliança subsidiària el 28 de maig de 1816 que permetia l'establiment de soldats a Nagpur com a protecció, pagats pel sobirà que responia del pagament amb el territori; els afers exteriors passaven a control del resident britànic i el raja no podria fer la guerra a aliats britànics. La força britànica fou traslladada des de Ellichpur sota el general Dovetone; un contingent va quedar estacionat a Kalamesvar prop de Nagpur. Appa Sahib va establir residència a Telankhedi Garden.
L'1 de febrer de 1817 Parasoji fou trobat mort al seu llit, probablement assassinat pels seus guardians Sadikmanu Bhaldar i Janu Bansod, pagats per Appa Sahib. El resident però va absoldre al regent de la mort encara que més tard li fou imputada. Appa Sahib va pujar al tron com Mudhoji II.

## Referències

Història del districte de Nagpur
# Masia de Puigvert

Puigverd és una masia al sud-oest de la vila de Castellar del Vallès (Vallès Occidental).

## Arquitectura

La masia de Puigverd està formada per un conjunt d'edificis dins un clos tancat. Aquesta masia presenta dues entrades cobertes amb teulada a dues aigües. Al pati donen diversos edificis complementaris (corts, coberts, etc.).Seguint la línia de la tanca trobem situat l'edifici més modern del conjunt. El frontis presenta els trets peculiars de les masies d'aquestes contrades amb el carener de la teulada perpendicular al frontis i la porta marcant l'eix de simetria de la façana, amb una finestra a cada banda. Al primer pis, seguint l'eix, hi ha un balcó amb barana de ferro forjat. Al segon pis, i sota teulada, hi ha les típiques golfes. La casa està construïda sobre un mur de pedra i morter, que l'envolta i li fa de base.

## Història

El primer document que es coneix del mas data del 1468, encara que es pot suposar que el seu establiment és força anterior a aquesta data. La masia Puigverd es troba esmentada en el Reial Cadastre de Castellar del Vallès de l'any 1716.

## Referències

* 1 2 3 «PUIGVERT». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 nov. 2020].
# Mboro

Mboro és una petita ciutat costanera del nord-oest del Sénégal, situada sobre la secció del litoral anomenada la Gran Costa.

## Història

El 1861 Louis Faidherbe hi va establir una posició militar francesa. Els anys 1862-1863, les tropes del coronel Pinet-Laprade, antic governador del Sénégal, van explorar el lloc que no tenia més que algunes cabanes peuls. El 1936, l'administració colonial va decidir instal·lar-hi una estació agrícola destinada a la producció marisquera i fruitera, i es va crear Mboro. Mitjançant alguns avantatges materials, les poblacions del veïnat van ser encoratjades a establir-se al lloc.

## Administració

La localité fou erigida en municipi l'any 2002. Pertany al departament de Tivaouane a la regió de Thiès.

## Geografia

La ciutat està situada a 25 km a l'oest de Tivaouane i a 117 km al nord de Dakar.

### Física géologique

El paisatge és de dunes de sorra fina i clara, els Niayes.

### Població

En el moment del cens de 2002, la població és d'11.809 habitants.
En 2007, segons les estimacions oficials, Mboro compte 12.289 persones.

### Activitats econòmiques

Mboro viu essencialment de la pesca, del marisc, de l'extracció i la transformació dels fosfats de la mina de ICS (Industrie Chimique du Sénégal, antiga CSPT o Compagnie Sénégalaise des Phosphates de Taïba).
La seva situació pròxima de la costa és igualment propicia a les activitats turístiques.

## Notes i referències

* ↑ Décret n$^o$ 2002-171 du 21 février 2002

## Bibliografia

* (francès) C. N. Dieng, Relation ville‑campagne : processus de domination et de contrôle de l'espace par la ville : l'exemple de Mboro, Mémoire de DEA, Dakar, Département de Géographie, UCAD, 1999
* (neerlandès) I. van der Werf, Grondrechten en implementatie: het beheer van landbouwgronden door de Conceil Rural van Mboro, Erasmus Universiteit, Faculteit der Sociale Wetenschappen, 1994

## Enllaços externs

* (anglès) Maps, weather and airports for Mboro Arxivat 2007-09-30 a Wayback Machine.
* (francès) Mboro sur Planète Sénégal
* (francès) Site du Lycée Taïba-ICS de Mboro Arxivat 2007-03-27 a Wayback Machine.
* (francès) Photos Arxivat 2007-05-19 a Wayback Machine.
* (francès) Kaddu Gi : Duo d'artistes franco-sénégalais sensibles aux évocations inspiratrices de l'Afrique exprimant dans leurs œuvres une vision positive du continent africain. Arxivat 2016-10-05 a Wayback Machine.
# París-Tours 2019

La París-Tours 2019 fou la 113a edició de la París-Tours. La cursa es disputà el diumenge 13 d'octubre de 2019 amb inici a Chartres i final a Tours. S'emmarcava dins el calendari de l'UCI Europa Tour 2019.
El vencedor final fou el belga Jelle Wallays (Lotto-Soudal), que s'imposà en solitari a Niki Terpstra (Total Direct Énergie) i Oliver Naesen (AG2R La Mondiale), segon i tercer respectivament.

## Classificació final

Font: ProCyclingStats :

## Referències

* ↑ Ryan, Barry. «Wallays wins Paris–Tours». CyclingNews, 13-10-2019. [Consulta: 4 abril 2020].

## Enllaços externs

* Web oficial
# Eleccions presidencials eslovenes de 1990

Les eleccions presidencials es van celebrar a Eslovènia el 8 d'abril de 1990, amb una segona volta el 22 d'abril. L'electorat va triar els quatre membres de la presidència i el president de la presidència. Ciril Zlobec, Ivan Oman, Matjaž Kmecl i Dušan Plut van ser elegits per a la presidència, mentre que Milan Kučan va ser escollit president a la segona volta.
Els quatre membres de la presidència van ser elegits per vot múltiple amb què es podia votar fins a quatre candidats. Van ser elegits els quatre candidats amb més vots.

## Referències

* ↑ Dieter Nohlen & Philip Stöver (2010) Elections in Europe: A data handbook, p. 1,778 ISBN 978-3-8329-5609-7
* ↑ Nohlen & Stöver, p. 1,793
* ↑ Tomic, Mirjana «Eslovenia tendrá un presidente comunista y un Parlamento controlado por la oposición» (en castellà). El País [Madrid], 09-04-1990. ISSN: 1134-6582.